આપણે ત્યાંથી અનેક યુવાઓ વિદેશમાં સ્થાયી થઇને સારી આવક મેળવવાની ઇચ્છા ધરાવતા હોય છે. આ માટે કેટલીક આંતરરાષ્ટ્રીય ખ્યાતિપ્રાપ્ત પરીક્ષા આપીને સારા બેન્ડ મેળવી જેતે દેશમાં જવા વીઝા કન્સલટન્ટની મદદ લેતા હોય છે. જો તમે કે તમારા સંબંધી પણ આમાંના એક હોય તો સાવધાન થઈ જાઓ. વીઝા પરમીટના નામે છેતરપીંડી કરતી અનેક ફર્મ પણ કામ કરે છે અને યુવાનો છેતરાય જાય છે. આવી એક અમદાવાદમાં ઘાટલોડીયા પોલીસ સ્ટેશનમાં નોંધાવા પામી છે. અમદાવાદના નારણપુરામાં રહેતા તરૂણ શર્મા નામના યુવકે આ ફરિયાદ નોંધાવી તેની સાથે ઠગાઈ થઈ હોવાનું જણાવ્યું છે.